Marseille tahab aga olla rohkem kui seep ja oliiviõli ja bouillabaisse ning varustab end raskekaliibriliste arhitektide loominguga. Zaha Hadid, Rudy Ricciotti, Kengo Kuma ja Fuksas on juba aastaks 2013 - mil Marseille saab Euroopa kultuuripealinnaks - kavandanud fantastilisi projekte. See on 21. sajandi täiustus Le Corbusier' kuulsale hoonele "Cité Radieuse" (Kiirgav linn), mis haarab enda alla kogu linnaosa, kujutades endast 50 000 tonni betooni 34 sambal. Kompleksi sisemuses restoranid, kauplused, vabaõhuteater ja fitness-stuudio, lisaks 337 korterit, igaühel oma terrass vaatega merele.